Ide i *Journal* yangati igqibile ukuyiqonda intlalo yempi efundisiweyo ukwenza kwayo lamazwi alandelayo :— “Angati kanti lomfundisi ubekekileyo akanguye umntu obengafanelwayo kukupendula entweni engemfundiso yamankazana ngakumbi eyama nkazana antsundu kuba, njengabafundisi base Roma bonke elisoka. Amakade ebona kweli lase Africa, nakwelase India, alata ukuba akutanga kubinqelwe pezulu ukuqeqeshwa kwentombi, ikolisa ukuti ingqeqesho yododana ibe yengenafa nayo. Eyona ntlalo yendlu asiyiyo eti indoda iyibeke kwindawo yokuba ngu *baas* okanyiselweyo, aze umfazi abe sicaka esaneleyo esingazi Into; kodwa mabati bobabini balingane ngokukanya, ukuze babe ngabalingane abafaneleneyo. Isikalo esirara sabantu abantsundu abafundisiweyo kweli lizwe sesokuba benyanzelekile ukuba batshate nezityakala naba bharibhari babafazi, abati ke kuba bengena mfundo bahlale beruqwa ngokwe hlahla entweni zohambiselo pambili. Siyalibulela tina ilinga lokukanyisela intombi ezintsundu kwakunye namadodana. Ukuze isizukulwana esilandela esi sibe sesisekukanyeni, kufuneka ngokunye kanye ngoku ukuba intokazi ezingonozala, ezipete izindlu, zikanyiselwe nangokangapezulu kunamadoda. Into egoga zonke intlanga kukusweleka kokukanya kumaledi— kwemfundo enga sakuti ishiywe kude eyamadoda, eti iyahlule indoda emfa-zini ngokuti indoda ibe ngumntu owazi otanda into ezininzi ngentlalo yasekukanyeni, abe umfazi esitungula kwezonto: into ke leyo edubula ekokubeni umfazi abe li wowoshelo elingenakwenza nto endlwini yake, kanti kufa utando namabhongo. Imfundo ayoni mntu, Okokona afundisiweyo umntu kokokona azitobayo. Imfundo ilungisa into ezininzi.”

I *Uitenhage Times* lipepa eli Mhleli ulinene elaka lalilungu le Palamente ngapambili, ongomnye wonobhala base Palamente ngoku. Elipepa linenteto avuyela ukupumelela kuka Mr. Blaine kulevoti ibiko, laye likalazela *Imvo* ukuba ingamxhasanga. Ngo Mr. Hughes liti “U Mr. Hughes linene elaka lalilungu lendlu yengwevu, waye umkondo wake ungofanelekileyo.” Natisibe sisitsho xa simvotayo.

Umzi opesheya kwe Nciba ulila ngakona ngexabiso elikulu (10s.) lo Tola ebizwa emcancatweni we Nciba. Isuka ngati lemali imiselwe ukunqanda uku- rweba kwamadoda, yaye ingatandabuzeki yona into yokuba iyeyokuwabulala amahlwempu. Sikulu ke isikalo samawetu amele i Transkei ngelituba. Ummangaliso kukuba amanene elilinganeno kwe Nciba engateti luto ngalento njengokungati iluncedo okubeni iyeyokubhubhisa ihambara. Inqanda abantu ukuba bangahambi.

Ipepa lese Bhayi i *Telegraph* linenteto entle kunene ngendodana engu Mr. Bill Zwaartbooi esand’ukubhubhela e Rafu. Inconywa kunene ngokutembeka kwayo nokutandwa zinkosi zayo o Messrs. J. H. Holland & Co. ebisel’iminyaka imashumi mabini ikubo. U Mr. Zwaartbooy ubhubhele e Graaff- Reinet ebeselene xesha elide egulela e Bhai. Sikuza intsapo yake.

U Mr. -Palmer Kula wase Soplan, ebhala ngo 1 April uti:—“ Ndifumene ukumangaliseka okukulu koluvoto beluko. Amagama e District yase Xalanga, oko kukuti opantsi ko Mantyi ongu Mr. Levey, akabonakalanga kanye kwi list yamanani nendawo ezivotileyo. Andiyazi ukuba itenina lonto ukwenzeka, kuba inkoliso yetu singaba voti, saye kanjako sonke sikolise kakulu ukuvota u Hughes. Lonto ke kufuneka ike yakangelwa kakuhle amagama etu angalahlekiswa. Mandipele apo, ndim esako isicaka esibekekileyo, Palmer Kula.”

Inoxelo ezizeleyo azika fiki ukuvela e Kapa. Umandla wo Mr. Kula ungomnye wemimandla esingabanga nabani kuwo usitumelayo ingxelo zamanani ovoto, yiyo lonto ungakankanywayo kuluhlu lwe Mvo. Ezingxelo zitywinwe zatunyelwa e Kapa apo ziya kubalwa kona, kodwa singati kwinewadi esiyifumene ivela kumhlobo wetu ose Cala okumatuba okuzazi kakuhle ezizinto, sifumana ukuba yema ngoluhlobo ivoti:

Blaine Gray Hughes

Seplan 26 0 60

Cala 35 0 59

Ayivotanga impi ku Maxongo.

Ipepa lase Mtata liyayingqina indawo yokuba u Mr. Scott upumile kwelase Mampondweni. Liti ukutshwe ngumyalelo ka Rulumeni. Kokwetu ukuqonda wenze into elunge kunene u Rulumeni ukumroxisa u Mr. Scott kuba ngohlobo abengene ngalo bekungeko kulunga bekuyakuvela ekubeni ko kwake ema Mpondweni. Okwawetu amava asazi kulunga kwaka kwaveliswa yimantyi efumane yatiwa tshwati yodwa pakati kwesizwe sasemzini; kodwa ukuba imantyi enjalo kunyanzelekile ukuba ibeko mayibeko kuvunyelweno ngamaca1a onke anento yokuteta entweni leyo.

abalimi nabarwebi.

Amadoda abewalimilo amatapila ayavuna ngoku. Kwimalike yase Qonce ingxowa yamadala ike yada yatengiswa nge 27s. 6d. anaatsha ayafika kwi 4/ nge ambile.

*Uboya,*—Izolo obungahlanjwanga budle i 5|d, obuhlanjiweyo abubangako.

E QONCE (March 30.)

Irasi—6d to 1/ ngedazini

Ihabile—1/10 to 3/2 ngekulu

Umbona, 2/6 to 2/10 ngekulu

Irasi—3/ ngengxowa

Isemile—2/6 to 3/2 ngengxowa

Amatanga—1/ to 3/6 ngedazini

Inkuni,—6/ to 27/ ngeflara

E DAYIMANI (March 30.)

Irasi—10/ to 11/ ngengxowa

Imbotyi,—6/ to 8/ „

Ihabile,—9/ to 10/ ngekulu

Amazimba—10/ to 14/ ngengxowa

Umbona—10/ to 15/ „

Umgubo—16/ to 20/ „

Umgubo wombona—13/ to 18/ „

Ihabile—15/ to 16/

Itapile—15/ to 25/ „

Ingqolowa—13/ to 14/ ngengxowa

Iveki.

U Langa, Inkosi yama Bomvana, ubhubhe ngo 21 March lo. Akaxesha Iide epete kuba akumzuzu mkulu sibe sivakaliae ukubhubha koyise u Moni.

Kwelipezulu siva ukuba beliwile ikepu ngezimvula beke zako.

Ngokusuka ashiye inkabi efayo ngumbendeni kwifam ka Mr. Watson e Sheshegu, udliwe £5 u Paul Coetzer yimantyi yase Dikeni.

Umfo abati ngu Selana wase Monti ulindiselwe i Jaji ngetyala lokubulala umfazi wake. Limqangqulule lite igqira ubulewe laduma oluse ntloko. Kwaye kubonakala ukuba yintokazi ebisela kuba kufunyenwe yakuqangqululwa isisu bisele umqomboti. Liti igqira imitambo yabantu abaselayo ifumana irazuke, angati kanti ubulewe nalinqindi entloko apo.

U Right Hon. John Bright, inene ebe lidume kunene ngobuciko emicimbini yombubo wama Ngesi, neke lamana liba lipakati le Nkosazana kunye no Mr. Gladstone, ubhnbhe ekuaeni ngolwesi-Ne lwegqitileyo, 28 March, ubenelenexesha elide egula. Ubeseminyaka i 78.

.UNYANA ka Mr. Kraemer, ngase Malindeni, e Monti, ulunywe liramba eluzwaneni ngolweai-Bini. Umntakwabo ubehle wabumungunya ubuhlungu enxebeni, wasiwa kwa gqira apo abehle wancedwa.

Ucingo oluvela pesheya luti inene eliyi Earl of Winchelsea alivumanga xa libe licelwa lipakati le Nkosazana ukuyamkela indawo yobu Ruluneli bale Koloni ngenx’ anemicimbi yalo. Elinye inene ebelike lacelwa alavuma ngu Sir A. Commyn Lyall. Kutiwa alisbumi linesihlanu amadoda ebongozwa ukuba ayamkele londawo ka Sir H. Robinson kodwa eyimangala,

Kwelama Ayiliahi ngenxa yenteto ezibukali zabantu belo ngokupatelele embusweni obapete gadavu, kude kwabonakala ukuba ipakati le Nkosazana elipatiswe imicimbi yase Ireland maligadwe. Abantu base mzini balelwa konke ukuba balubeke unyawo kwimihlaba yendlu yepakati elo e Phoenix Park.

Ziya kuvulwa kwakona ngolwesi-Bini lweveki ezayo (9 April) izikolo zangapandle.

, Siko kunene isifo samahashe kwelama Betshwana. Kumahashe afileyo kuko elite xa liqaukayo lasuka latyhala ucango lwetyalike yabantsundu langena pakati lafela kona. Selifunyanwa liqungquluze apo ngababhedeshi.

, U Jack Zulu udliwe iponti eneshumi yimantyi yase Tinara, okanye inyanga ebunzimeni, ngokusuke apule umteto wokuba knngabulawa nyamakazi ngexesha ekuvaliweyo.

Ixego elidala le Lawu lase Colesberg u Fortein, libulewe ngunyana womfaziwalo, ote enxilile lakuba lisiti malingakatazwa wasele mbamba ngo qoqoqo eliruqela pandle eliposa paya, kanti kupela kwento ebitetwa. Indodana leyo ilindele i Jaji.

Ngumboniso e Kimberley ngo 12 April.

Empofu kubikwa ukubhubha kuka Rev W. C. Shaw, umfundisi wase Tshatsh wakona, okuhle nge Sabata 24 March Wawa kakubi ebekwele ehasheni nge 19 kanti kukuba engasakuba sapila kulongozi. Ubeminyaka i 16 engumfundisi welobandla

Inkosikazi ka Rev. Mr. Pattison obefu dula ese Rura, ibhubhele e Dulcies Nek kumahlulo wase Herschel, nge 14 March Ngo November 23, 1888, kwakweso sikok savakalisa ukubhubha kwe nkosikazi kt Bev. S. W. Cox.

Ipakati Ie Nkosazana u Lord Knutsford libulise Induna zika Lobengula ukumka kwazo e Ngilane ngamaqaga egwada azo tywe nge silivere.

U Hon. Guy Dawnay, unyana wesinye sezikulu zase England, kufike ndaba lokubu ute xa esazingela empakati we Afrika, kwi lizwe ekutiwa lelika Masai, wahlatywi yinyati wafa.

Into abati ngu Jafta Daron yase Swellen dam idubule umkayo, yangxwelera unyana ngembumbulu inye. Ebanjiwe yi felkornel wabotshelelwa, ute kanti unemela awazinqumla ngayo intambo wanyel’ umciza Nanamhla.

U Mr. John Wilson obe ngumlungisi we Park apa entle kunene yase Bhayi iminyaka emininzi, ubhubhe ngo-Mvulo weveki egqi lileyo.

Kuvakala ukuba umbuso wama Bhulucwase Transvaal ulungiselela ukutuma amadoda ukuya kuhlola ilizwe lase Mashona lakwa Mzilikazi.

Abafundi be Mvo bayakufumana inteto engokwakiwa kwezindlu ezilungileyo ekufuneka zizanyiwe ngamawetu. Siti, Huku ke, kanizilinge nonke nina bangalungema uhlanga.

Kute ngokuqekeka kwembiza ka mashini kwifam ekutiwa ngu Kwefa, e Natal, kwafa Amazulu amabini nama India amatatu, wangxwelerwa umlungu ongumongameli u Mr. Aliphon. Liqekeke lonke ilitye.

Ityala lika Dinizulu lisatetwa e Tshowe, sekuviwe amashumi amatatu amanqhina ecala elimtshonisayo. Icala lake liyaku. ngenisa amanqhina a 250 ne Rulumeli u Sir Arthur Havelock ungomnye wawo.

Isifo samahashe ne mofu kutiwa ziko kunene e Natal.

E Escourt, Natal, kuko umfo ombete wambulala unina. Isizekani yigilasi yotywala. Kakade ulinde i Jaji.

Ngomhla we 18 kwindlu ye Palamenteyase England u Sir G. Campbell wenze amazwi abukali esalata ukuyekelela kwamapakati e Nkosazana e Swazini. Ume u Dr. Clarke wati ama Swazi mawanikelwe ku maBhulu. U Baron de Worms, umpakati, ute ‘umbuso wama Ngesi awunazwi litsolileyo kwelama Swazi kodwa abasakuwavumela ama Bhulu ukuba alitate elo. U Mr. Baumann ntete bnkali ngempembelelo embi yamapakati ase Kapa kwe lama Betshwana, wayesiti Irulumeli yase Kapa mayingabi namandla kwelo kodwa makumiswe eyakuba yeyakona. U Dr. Clarke uchase ukuba longezelelwe inani lonompilinga kwelama Betshwana wayesiti ngokwenje-njalo koba kwandiswa nje abantwana abangamabhastile kwelo.

Imvo Zabantsundu

NGOLWESI-NE, APRIL 4, 1889.

IJURI EZINTSUNDU

SINENGXOXO ebukali nepepa lase Mtata ngalendawo yokuya kwe Jaji kwelo. Linenteto efuna ukuti ibe yevakalayo xa libeka izizatu zenchaso yalo yokuya kwe Jaji Emtata. Asinakuba singayitsho inteto leyo, kuba singaboni ukuba yekungasekwa kuyo inchaso. Liti lento liyichasayo Ijaji, kukuba eza kusuke amatyala abantsundu atetwe zi Juri ezingabelungu bevenkile, kuba abantsu­ndu bengafakwa e Jurini. Kulento simxhelo mnye nowetu ose Mtata, saye siya kumncedisa ngako konke ukuba okukuba nje kupeliswe. Ukuba abantsundu bangabiko ezi Jurini, akunguwo umteto weli lizwe. Lityala lomantyi abati bakete ibala ekulungiseleleni uluhlu lwe Juri. Ijaji ayina kubekwa ityala ngelo tuba, kuba lungalungiselelwa yiyo uluhlu. Kungaba akusoze kume mteto ulungileyo ukuba use uya kuchitwa kwakuti kubeko izibhoxi ezingawuhambisi ngomxholo. Mayitetwe yodwa lendawo yobu Juri benziwe bayihambise omantyi, kungatiwa ngoyekelelo lwabo kugxekwe into elungileyo.

Amanqaku.

Kwati kule Koloui yase Kapa nihla indodana entsundu u Mr. William N. Seti yahlokonyiswa kwelakom kulu ipepa,*—Government Gazette —* ngu Sir Thomas Scanlen, ukuba umiselwa uku­ba anike abahambi ipasi, kwavuka enkulu kunene ingxolo kubahlobo babantsundu abazitshoyo, amafama ase Mtonjeni. Akuvakali ngxolo yolohlobo kwaba mhlope base Natal, njengokuba u Dr. J. Mavuma Nembula ehlokonyiswe kwipepa lakomkulu ukuba umiselwe kwiwonga lokuba ligqira lakomkulu lase Msinga. Akuko nto imxoxayo ngokwezinja u Dr. Netnbula, njengokuba kwaxoxwa u Mr. Seti, mhla wabekwa esihlalweni sokutenjwa. Yaye isengummangaliso kuti into yokuba kudodana olusedlisweni lakomkulu kweli ibe isengu Mr. Seti lo yedwa osabekwe kwindawo enomsebenzi wokutenjwa. Ibala liwavalele amadodana.

Ipepa lase Rini i *Journal* linamazwi amnandi eliwenze xa libelipendula inteto yomfundisi wase Roma, u Rev. Father Ffanner, wesikula sabantsundu e Natal. Lomfundisi ubesalata eyona mfundo imfaneleyo ontsundu okwangoku. Yena uti ufundiswa ngapezu komgca umntu ontsundu, ukuba banako ukulesa nje Isingesi, nokuba abazinto ngohlobo lokusiteta kakuhle, ukuba incwadi yombuzo wase Ramenteni bayayazi ngesi Xhosa, zebabe nako ukuqhunuqhunuza izibalo yanele lomfundo kwabesi sizukulwana. Engapezulu kwaleyo iyakuba silingo sokuba bangenelwe liratshi babe ngamanqenera, bangabi ngabasebenzi nabalimi. Amankazana wona akunani nokuba akafikanga nakweso siqanaqwana mabangafundiswa bangasiteti Isingesi; mabafundiswe Isixhosa esaneleyo, ukuba babenokufunda imibuzo, nemitandazo, ye Ramente. Benikwa imfundo engapezulu kwaleyo bakungenwa liratshi, bazidle, babengamavila, bateta-tete. Kudlulisele kanye ukuba amantombana esizukulwana angafundiswa kanye. Itsho into yase Roma.

Asentloko eyipendula ngawo i *Jour­nal* lenteto ka Father Ffanner ngawo la:—“Nokuba ingaba kwakulungile mhlaimbi kwakungalungile, uyinikiwe ngoku ontsundu inkululeko, wanikwa nelungelo lokuba abe nezwi embusweni. Akuko nto yimbi ngoku ngapandle kokuba afundiswe ukuze abenokuzifeza kakuhle imfanelo zake kulentlalo abekwe kuyo. Ewe, kunokwenzeka ukuba ekuqaleni bafune ukungati bangabazidlayo, babe ngamavila; kodwa kobuye kupele oko yakuti imfundo iwutyhutyhe wonke umzi, ziti intswelo zibanyanzele ukuba basebenze.”

Amacapaza owenzayo i *Journal,* ngo­kupatelele kwimfundo yomtinjana, abenga angakangelwa ngenyameko ngabapati bemfundo yentonibi ezintsundu nakule Koloni. Ixesha eli lonke liyoyika ngati izikula zomtinjana zibezinganambi ngowona mgaqo utanele imfundiso yentombi, zite ukufundiswa kwazo zahlala kanye emkondweni wezizinto zifundiswa umlisela, zayekwa izinto ekufuneka afundiswe zona amatombazana, ezipatelele ekulungiseleleni intlalo yase kaya ze ngoko babe ngabancedi bamadoda abo, nabayaziyo imfanelo yekaya elikanyiselweyo.

Ukwaka Ngezitena Ezingatshiswanga.

Umbhaleli ongu S., umhlobo wenene wohlanga, asitumela lamacapaza enomnqweno wokunga anganoncedo kumawetu.

Into yokuqala emayikangelwe kwakiwa indlu sisiza esilungileyo nesomileyo. Bayazi kakuhle lonto abantsu­ndu, akufuneki cebo ke ngayo. Asibantu bonke kodwa abaziyo ukuba umhlaba ungahlala ungowomileyo ukuba ubutambeka macalana onke ukuze amanzi emvula nqengqeleke, nokuba indlu esetambekeni ifuna umsele onzulu umbiwe wagqutyutelwa ngamatye kwashiywa indawo ezivulekileyo ngezantsi angati amanzi abeyakunyakamisa indlu ancenceze.

Into elandelayo *icebo* Kuya' nqweneleka ukuba icebo libonakaliswe okanye kungenzeka imposiso. Ubukulu obufunekayo bendlu bunokuqondwa ngenani lamacangci lakafulelwa ngawo. Icangci lilinye liba 1 foot 10 inches, ububanzi, kwakuba kungabandakanywa i 6 inches ezidliwa kuhlanganiswa kwawo. Amacangci a 32, enza ubude bendlu obuyi 30 feet; aze a 40 enze ubude obuyi 37 feet. Ukuba kwakiwa ngamacangci e 10 feet ububanzi bendlu bunga 15, or 16 feet. Ikambile ezimbini ezinkalu zinokwenziwa kulendlu, inoinane yalatwe kuqala, zezibe ntatu kwenkulu. Indonga mazibe nobungqingqwa be 14 inches, zipakame 12 feet. Indonga zekambile zona zinokwenzelwa ubungqingqwa be 9 inches, kuti ukuba akuko sigqubutelo se keleko entungo, ziuyuswe zime ngentungo, okanye indlu iyakuba yebandayo nenomoya, kwaye kungeko mlilo woza uyibange ukuba ifudumale. Indlwana nganye ngeyiba nekostini, ukuze uhlale upuma umoya ombi, kubaswe xa kufunekayo. Kwindlu epakati, endlwiui ekarnbile mbini, ikostini mayayame ngodonga lwekambile, ingabi kolwendlu lwangasemva, kuba umoya ongena ngomnyango ubangela ukuba isihlalo ngasinye esisecaleni kweziko sibande ngokusitukutezi, ukuba indawo yomlilo ikangelene nomnyango.

Kukwakiwa kwendlu into elandelayo. Kufanele ukwakiwa ngezitena ezirwada, kuba ezitshisiweyo zinendleko, waye nmhla olungileyo wezitena unqabile ukufunyanwa. Kungatabata isituba esibanzi ukuchaza ukwenziwa kwezitena ezomiswe lilanga. Kufuneka udaka luxovulwe kanye, yaba selilungiselelwe i folom. Nayipina inkwenkwana ingafundiswa ukuzenza. Ubukula bazo mazibe 9 by 4 x 3 inches. Isiseko sendlu masibe sesamatye. Ukubeka isitena pezu kwesinye xa kwakiwayo yinto ekapukapu kangangokuba nawupina umntu onengqondo angayifunwa kwisituba sentsuku ezimbini ebonele Kakade kungafuneka esebenze ngentelekelelo eku­qaleni, kutabate ixesha pambi kokuba abe ligcisa lako. Uhlobo lokuzilungelelanisa izitena lolu kutiwa “lumanyano oludala lwa Mangesi,”—ekulula ukwenziwa kwalo kuno kulucaza epepeni. Pezu kwesiseko samatye kuqalwa ngokudweliswa izitena zinqamleze udonga ngecala hngapakati, zibungqingqwa buyi 9 inches, ze kwicala langapandle zidweliswa ngobude uknmka nodonga zisenza 4 inches, ekuya kuti ke kudibene nodaka olupakati kwezitena ububanzi bube yi 14 inches. Uluhlu lwe zitena olnngapezu kolo lufuza kwa olokuqala, kodwa izitena ezinqamlezayo ziba kwicala langapandle, zi 3 ezibamba ubude zibe ngapakati. Kufuneka kulunyukelwe ukuba indawo zokuhlangana kwe zitena ngokwe miqolo kungalungelelani. Oku kulunyukelwa ngokuti kubeko isiqingata sesitena kufupi negumbi, zeke uluhlu olunye lunge luti tyi komnye, siti isibili sesitena sibe pezu kwentlangano yezibini ezingapantsi. Kuyafuneka kakulu ukuzitshixa indonga emagumbini, oku kwenziwa ngendlela elula, urozo lwezitena kudonga l'ungapambili laqutywa lide lufike egumbini ngexesha lokuqala, ze kodwa kurozo olnngapezu kolo kufikiswe urozo lodonga lwangasekupeleni, egumbini kumana ukutshintsha kusenjiwanjalo. Zigqityiwe indonga kafuneka zityatyekiwe ngapandle nangapakati tingatyatyekwa ngodaka, njengokuba zidla ngokwenjiwanjalo, kodwa ngobulongo budityaniswe nentlabati, yiyona nto ingasuswayo yimvula kamsinyane. Maziqatywe ke ngo kalika igalelwe ityuwa lontoibanga ukuba ikalika ingafumane ihlanjwe yimvula, kanjake ingadyobi zingubo zaba­ntu. Ukuba endaweni yetyuwa kugalelwe ekalikeni i copperas (sulphate of iron) edla 4d ngeponti, yona ke ibulala into ezinjenge twakumba nencukutu endlwini.

*Indleko* ke yendlu yobuhlobo yonto emasiqoshelise ngokuqwalasela yona. Kumacangci ayi 10 feet, siti isine sibe l00lbs eziti ke zihambe ku 20s. Indlu ke ebude buyi 30 feet, etabata amacangci ayi 32, ixabiso ingasi £8. Kulandlu inkulu yamacangci ayi 40, ingaba £10. Akulula ukumisa ngokute nqo ixabiso lopahla, kuba kuyakufuneka kukangelwe indawo yokufunyanwa kwamaplanka, ati wona adule angaduli mhlaimbi ngokuti indawo ekwakiwa kuyo ibe kude ibe kufupi mhlaimbi emahlatini. Ifestile zinokwenziwa ngenani elipantsi ukuba zenziwa ukuba zivulwe ngokocango. Indleko yezitena yeyentsebenzo kwapela, angati olihlwempu azenze ngokwake angahlauli nto.

E Hewu (Hackney), umaki— Apo u Mr Paul Douglass—uzaka izindlu ezinjengezi zibe zichazwa nge £25, wonke umsebenzi uqukiwe, isiseko. udonga, ukutyabeka, upahla, nokufulela. Uti kodwa afune ukuba yonke into ayilugiselelwe. Ubiza ngokwaka kodwa. Seleke waka ishumi elinesibini lezindlu (amadoda anegusha akona). Zidla ngokuti ezizindlu zakiwe nge £40. Kwelinani kuqukwe £15 yento zokwaka ukuba siyatengwa. Enye yayiyiudlu enkulu entle, yona yadla £70. Umhloli yena wati ixabiso lalendlu lifikile ku £200. Ezizindlu zibanga ukuba kungabiko nkani ngelungelo lokuvota e Mta. Abaninizo banayo imfanelo yokuba sencwadini yokuvotela amalungu e Palamente.

Umzi wakwa Xhosa kufuneka Indlu uqoqondiswe ukuba ukuba upakanyiswe ungadanga wake izindlu ezifanelekileyo, nokuba kanjalo kuyakuhlala kwabako umsele onzulu ongenakuwelwa pakati kwabantsundti nabamhlope ngalo lonke ixesha besahleli ko ngqupantsi abantsundu. Kwelixabiso silinganise ukuba ingakiwa ngalo indlu, kutetwa ngexabiso elingafuneka xa ubani engancedisanga ngeyake intsebenzo, ete wayiroleia imali yonke into, kodwa akubonakali ukuba angati umntu onengqondo awenze wonke lomsebenzi wake Indleko pantsi, kwezomeko zingapazama i cangci kupela. Kungabonwa e Smithvale (e Qitsi) e Batenjini, ityalike, izindlu, izitulo, itafile neminye imisebenzi yengcibi zemiti, ngapandle nangapakati, eyenziwe ngu Patuleni Kakaza, yenziwa ngobugcisa kanti ubungcibi bemiti akazanga Wabufundiswa, mababe bako nabanye abafunda into ozinjalo.

EZABABHALELI.

NGEMFUNDO EPAKAMILEYO

KO NTSUNDU.

Mhleli obekekileyo, — Nditanda ukwenzela umzi amabal’engwe ngalo msebenzi ubhalwe ngentla uzukileyo kunene. Nditi mna umntu ontsundu makancame, akasoze afumane kufundiswa ngu Rulumente nayi Palamente ngendlela egqitise kule ayifumanayo. Ewe umntu omhlope lo wamtabata ontsundu engazinto, wamfundisa wada waza kumfikisa kwelixa akulo namhlanje. Sibona ngoku amadodana epete neziqiniselo zobu Titshala; amanye angene ebufundisini, amanye ngam gqweta, nakuba ngoku olocango selubuye lwavalwa kwakubonwa ukuba silungxamele, amanye akumsha ezi ofisini. Umbuzo ngulo ke: Sinakona ukufumana intlobo ezinokungena ebu Mantyini, nasebu Jajini, nase Palamente, nase Mtetweni we Nkosazana (nditeta ke abatetelela pambi kwe Jaji)—pakati komzi ontsundu? Impebdulo itl hayi. Kuba tina asanzelvva kwizikula ezikoyo ilungelo lokungena imviwo zakomkulu eziya kusilungiselela lomisebenzi. Ngokwenjenje ke andigagameli ukuteta kuba nontsundu ezindawo zimfanele, kanjalo kubhekwa pambili ebomini apa. Kuyabonakala kanye ukuba imfundo yetu ifinizisiwe ngamagwangqa. Ndaye ke ndikolwa ukuba ati nawo ezingeingeni zawo: “Ababantu sibafundisile ukuqingqa sobona ukuba bohamba na.” Nikangelwe ke mzindini. Nditi ke izitili zase Batenjini, pesheya kwe Nciba, e Herschel, e Mampondweni, nakwa Bhaca mazihlangane zicebisane ngokwakiwa kwesikula sabantsundu esikulu (Native College), esiya kubizelwa ititshala emhlope ngabantsundu ngokwabo evela Pesheya (England). Size ke eso sikula sibe sese infundo epakamileyo yontsundu. Apo kuya kuya lamadodana ebengene kwezi Sinala zifundisa ziyokuti gango Viwo lo Titshala kupela. Woti umfana ukuze amkelwe kuso abe upumelele olo lo Titshala uviwo, andule ke ukuqala imfundo yake yemviwo ezipakamileyo. Uyabonana umzi ukuba uhlelelekile ngemfundo? Amadodanasele siti akupelelwa zizitadi afilishe esemancinane, wambi angene ebufundisini. ngabula mfo ka Salakutyelwa. Imbangi yokuba ke lomcimbi ndiwalatise elase Mbo nelase Gqili kupela, kukuba ngawona madoda asaquba umanyano. E Koloni seliyimpangalasane, ubukumkani obupambeneyo. Kambe tina amadoda ayanayo siwabone kwezi voti zisand’ukugqita. Mazifakane imilomo ke into zo Bikitsha, nezo Sigenu, no Augustus T. Bell, no Plaatje Eland, no Kalipa, no Rev. J. Dwane, no Rev. S. P. Sihlali, no Rengqe, no Rev. S. Makhobotloane, no J. W. Sondlo, no J. F. Mazamisa, no Matshobana, no Assegai Mbuli, no A. Gontshi, no Ndwandwa. Xa amadoda ebambisene anokuyoyisa intwana enje ngale. Kanjalo yowupakamisa umzi ontsundu. Owako enyanisweni,

Gqilt.

March, 1889.

UMANYANO NGEMFUNDO.

Nkosi, Mhleli,—Msukudinwa ndim. U A. M. okunene uhlala pants! komhlaba; isikula sake sipantsi komhlaba. US. makangakumbuleli ukuba uyakuba *Sure* kuyo yonke into ayenzayo nayitetayo kuba enguS; kanjalo makangabi yena u A. M. *altogether mistaken*

kuba engu A. M. Ndiyakuyala ke mhlobo ukuba oko kwenze pantsi kwenkolo yokuba ubulumko obu abubekelelwe ntlokweni nye. Nakuba u A. M. ehlala ngapantsi komhlaba, uxum’ epetuka ukuvuyela i Educational Manual ayitunyelwe ngu Dr. Dale—angayitunyelwanga yena u S. Mhlobo S. ungati ukuba ukunyokile ukuyifunda loncwadi utsho ndikuboleko. Mhlaimbi xa uyibolekwe ndim awusokukolwa ukuba lonxadi yenziwe ngu Dr. Dale; uyakuti yenziwe ndim ngobucopo bam Kawuboleke loncwadi ke S. uti mhla uziva unamandla okuyinqika uke uti gxada kuyo. Pakati kwezinto ngezinto ezikuyo uyakuqubisana nemiteto esitoba evelelwe ngalamagama:—*Rules for Schools in the Transkei territories.* Lomiteto yenziwe ngabapati bemfundo. Maube uhiliziswe ngamagama la ayongameleyo, kanti nakwi mission schools iyangena. Lemiteto nakuba isitoba, xa ikunyushwa kakuhle iteta lento: Ukuba otitshala bayayigcina lemiteto, abasokugxotwa endaweni zabo; kodwa ukuba bayayihilizela bayakugxotwa.—Ndim.

A. M.

INTLABA-MKOSI.

Nkosi yam, — Kawundincede undifakele lamaganyana ambalwa kulo mvaba yamawetu. Ndihlaba uqtkosi wokuba amawetu ase Koloni, naseMamfengwini, nase Batenjini, nase Mbo, mawulumkele umfana oti wavuka ekubeni, ogama lingu Josiah Madikazi; uti ikaya lake lise Tshungwane, wafika apa ngo July we 1888, ehamba eshumayela esiti wavuka ekufeni, walandelwa yinto eninzi yamantornbazana, wasuke wenza nzima enye yalawo mantom bazana, naye uyayivuma lonto. Ndiyibhala nje lento ndifuna ukuze ningatsho ukuti yinina ukuba singahlabi umkosi; zimkile tina apa nalo mambane, nokuba nyafuna ukushumayela akanako, ngokuba unetyala, akakali hlauli. Nokuba yintonina engabuzwa kum ngalonto, andoyiki nto.—Ndim.

S. D. Mashiti.

Ntsito School. March 26, 1889.